钦定古今图书集成/历象汇编/庶征典/第028卷 > 神宫 尾宿
## 钦定古今图书集成/历象汇编/庶征典/第028卷 > 神宫 尾宿

龙尾九星，为后宫。第一星后，次三夫人，次九嫔，次嫔
妾，一名后族，水星也。二风后，三天鸡，四天狗，五太庙。
皆欲明，大小相承，则宫多子孙。《傅说》曰：“一星在第二
东二寸，小者是长。其星明则辅臣忠政，暗则陪臣乱
邦。”本星守立太子，三十日必后族逆兵，妾卖权，臣乱国。火星守，兵相向，大臣忧。火兴水合守箕尾间，名九
“江口”，必有赦；若胜踊折绝者，天下乱及旱灾。土星守，
多盗贼，旱，官有废黜。土入，鱼盐贵，兵起，大将出征。土
火星、金守准上，合星入守，人乱，大臣变易失政。水守
入，天下水灾，江河决，鱼米贵。客守，贼暴贵；客入，天下
大饥，荒乱，人相食，疾疫死，窜他方，不耕织，君子货衣，
小人卖妻子。日月蚀于尾，贵臣中，相刑。反晕虹蜺，背
向尾，将相忧乱，后有丧。彗、孛行犯，贵臣诛，内宠乱政，
幽州定，冀、辽东等之应也。